Na temelju članka 54. stavka 1. Zakona o ustanovama (NN br. 76/93., 29/97.,47/99., 35/08., 127/19), članka 24. stavka 5. Zakona o izmjenama i dopunama Zakona o strukovnom obrazovanju (NN br.69/22), članka 98. stavka 3**.** Zakona o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH, 152/14, 7/17, 68/18, 98/19, 64/20) te članka 43. Statuta Srednje Gospodarske škole Križevci Školski odbor na sjednici održanoj dana 21.6.2023. donosi:

**ODLUKU O IZMJENAMA I DOPUNAMA STATUTA**

**SREDNJE GOSPODARSKE ŠKOLE KRIŽEVCI**

**Članak 1.**

**U članku 9. stavak 1. i 2. mijenjaju se i glase:**

Škola provodi odgoj i obrazovanje mladih i odraslih za stjecanje srednje stručne spreme, te osposobljavanje i usavršavanje za osobne potrebe polaznika.

Škola izvodi nastavni plan i program unutar obrazovnog sektora poljoprivreda, prehrana i veterina te strojarstvo i brodogradnja u četverogodišnjem i trogodišnjem trajanju, čijim završavanjem učenici stječu srednju stručnu spremu i to u programima-zanimanjima:

* agrotehničar u četverogodišnjem trajanju,
* agroturistički tehničar u četverogodišnjem trajanju,
* poljoprivredni tehničar fitofarmaceut u četverogodišnjem trajanju,
* poljoprivredni tehničar vrtlar u četverogodišnjem trajanju,
* veterinarski tehničar u četverogodišnjem trajanju,
* mljekarski tehničar u četverogodišnjem trajanju,
* mljekar u trogodišnjem trajanju,
* mehaničar poljoprivredne mehanizacije u trogodišnjem trajanju,
* cvjećar u trogodišnjem trajanju
* ratar u trogodišnjem trajanju,
* stočar u trogodišnjem trajanju,
* voćar-vinogradar-vinar u trogodišnjem trajanju,
* vrtlar u trogodišnjem trajanju i
* poljoprivredni gospodarstvenik u trogodišnjem trajanju

Vodeći računa o atraktivnosti i ekonomičnosti u usvajanju upotrebljivih znanja i vještina, Škola kroz **učenje temeljeno na radu** povezuje teorijska i praktična znanja kroz školsko poljoprivredno dobro i praktikume:

* Govedarski praktikum
* Mljekarski praktikum
* Ratarsko-vrtlarski praktikum
* Voćarski praktikum
* Strojarski praktikum

U okviru praktikuma škola obavlja biljnu i stočarsku proizvodnju, preradu biljnih i stočarskih proizvoda, uzgojno-selekcijski rad u biljnoj i stočarskoj proizvodnji, prodaju mlijeka i mliječnih proizvoda te voća, povrća i žitarica.

**Članak 2.**

**Članak 25. mijenja se i glasi:**

Škola je dužna provoditi samovrednovanje i sudjelovati u postupku vanjskog vrednovanja.

Samovrednovanje se provodi temeljem Metodologije samovrednovanja koju odlukom donosi Agencija nadležna za strukovno obrazovanje (u daljnjem tekstu: „Agencija“).

Vanjsko vrednovanje Škole provodi Nacionalni centar za vanjsko vrednovanje obrazovanja.

**Članak 3.**

**Iza članka 25. dodaje se članak 25.a koji glasi:**

Samovrednovanje Škole prati i vrednuje Povjerenstvo za kvalitetu (u daljnjem tekstu: „Povjerenstvo“).

Povjerenstvo ima 5 članova koje imenuje i razrješuje Školski odbor i to su:

-ravnatelj Škole, koji je i predsjednik Povjerenstva,

-predstavnik Nastavničkog vijeća,

-predstavnik polaznika,

-predstavnik roditelja,

-predstavnik dionika na prijedlog osnivača.

Za rad Povjerenstva odgovoran je ravnatelj Škole.

O provedenom procesu samovrednovanja ravnatelj Škole, kao predsjednik Povjerenstva, izvješćuje Agenciju.

Za operativnu provedbu procesa samovrednovanja u Školi ravnatelj imenuje školski tim za samovrednovanje.

**Članak 4.**

**Iza članka 25.a dodaje se članak 25.b koji glasi:**

Školski tim za samovrednovanje ima tri člana koji se imenuju iz reda nastavnika i stručnih suradnika, od kojih je jedan voditelj tima i koordinator samovrednovanja.

**Članak 5.**

**Iza članka 25.b dodaje se članak 25.c koji glasi:**

Školski tim za samovrednovanje:

* koordinira proces samovrednovanja u suradnji s Povjerenstvom,
* planira provedbu procesa samovrednovanja u suradnji s Povjerenstvom,
* upravlja aktivnostima koji se provode u procesu samovrednovanja,
* daje stručnu podršku za provedbu procesa samovrednovanja,
* o rezultatima aktivnosti koje se provode u procesu samovrednovanja izvješćuje Povjerenstvo,
* sastavlja izvješće o samovrednovanju i dostavlja ga Povjerenstvu na usvajanje,
* koordinira provedbu planiranih unapređenja u suradnji s Povjerenstvom.

**Članak 6.**

**Iza članka 25.c dodaje se članak 25.d koji glasi:**

Prijedlozi kandidata za članove školskog tima za samovrednovanje utvrđuju se na sjednici Nastavničkog vijeća javnim glasovanjem (dizanjem ruku).

Kandidate za članove školskog tima za samovrednovanje mogu predlagati svi nazočni na sjednici Nastavničkog vijeća.

Svaki nastavnik i stručni suradnik može sam istaknuti svoju kandidaturu.

Kandidatom se smatra svaki nastavnik i stručni suradnik koji je prihvatio kandidaturu ili je sam istaknuo svoju kandidaturu u skladu s prethodnim stavkom.

Za članove školskog tima za samovrednovanje iz reda nastavnika i stručnih suradnika predlaže se najmanje tri kandidata.

Ako su za članove školskog tima za samovrednovanje iz reda nastavnika i stručnih suradnika predložena tri kandidata, izabrani su kandidati koji su dobili većinu glasova nazočnih članova Nastavničkog vijeća.

U slučaju da neki od predloženih kandidata nije dobio potrebnu većinu glasova, predlaže se i glasuje o novome kandidatu.

Ako su za članove školskog tima za samovrednovanje iz reda nastavnika i stručnih suradnika predložena više od tri kandidata, izabrani su kandidati koji su dobili najveći broj glasova nazočnih članova Nastavničkog vijeća.

Ako su dva (ili više) kandidata dobila isti najveći broj glasova, za te se kandidate glasovanje ponavlja.

Glasovanje je pravovaljano ako mu je pristupila natpolovična većina članova Nastavničkog vijeća.

Primjerak zapisnika o izboru kandidata za članove školskog tima za samovrednovanje iz reda nastavnika i stručnih suradnika dostavlja se ravnatelju Škole.

**Članak 7.**

**Iza članka 25.d dodaje se članak 25.e koji glasi:**

Prijedlog jednog kandidata za voditelja tima i koordinatora samovrednovanja utvrđuje se na sjednici Nastavničkog vijeća javnim glasovanjem (dizanjem ruku) između prethodno izabranih članova školskog tima za samovrednovanje.

Kandidata za voditelja tima i koordinatora samovrednovanja mogu predlagati svi nazočni na sjednici Nastavničkog vijeća.

Članovi školskog tima za samovrednovanje mogu i sami istaknuti svoju kandidaturu.

Kandidatom se smatra svaki nastavnik i stručni suradnik, član prethodno izabranog školskog tima za samovrednovanje, koji je prihvatio kandidaturu ili je sam istaknuo svoju kandidaturu u skladu s prethodnim stavkom.

Za voditelja tima i koordinatora samovrednovanja predlaže se najmanje jedan kandidat.

Ako je za voditelja tima i koordinatora samovrednovanja predložen jedan kandidat, kandidat je izabran ako je dobio većinu glasova nazočnih članova Nastavničkog vijeća.

U slučaju da predloženi kandidat nije dobio potrebnu većinu glasova, predlaže se i glasuje o novome kandidatu.

Ako je za voditelja tima i koordinatora samovrednovanja predloženo više od jednog kandidata, izabran je kandidat koji je dobio najveći broj glasova nazočnih članova Nastavničkog vijeća.

Ako su dva kandidata dobila isti najveći broj glasova, za te se kandidate glasovanje ponavlja.

Glasovanje je pravovaljano ako mu je pristupila natpolovična većina članova Nastavničkog vijeća.

Primjerak zapisnika o izboru kandidata za voditelja tima i koordinatora samovrednovanja, dostavlja se ravnatelju Škole.

**Članak 8.**

**Iza članka 25.e dodaje se članak 25.f koji glasi:**

Prijedlog kandidata za člana Povjerenstva - predstavnika Nastavničkog vijeća utvrđuje se na sjednici Nastavničkog vijeća javnim glasovanjem (dizanjem ruku).

Kandidate za člana Povjerenstva - predstavnika Nastavničkog vijeća mogu predlagati svi nazočni na sjednici Nastavničkog vijeća.

Svaki nastavnik i stručni suradnik može sam istaknuti svoju kandidaturu.

Kandidatom se smatra svaki nastavnik i stručni suradnik koji je prihvatio kandidaturu ili je sam istaknuo svoju kandidaturu u skladu s prethodnim stavkom.

Za člana Povjerenstva - predstavnika Nastavničkog vijeća predlaže se najmanje jedan kandidat.

Ako je za člana Povjerenstva - predstavnika Nastavničkog vijeća predložen jedan kandidat, kandidat je izabran ako je dobio većinu glasova nazočnih članova Nastavničkog vijeća.

U slučaju da predloženi kandidat nije dobio potrebnu većinu glasova, predlaže se i glasuje o novome kandidatu.

Ako je za člana Povjerenstva - predstavnika Nastavničkog vijeća predloženo više od jednog kandidata, izabran je kandidat koji je dobio najveći broj glasova nazočnih članova Nastavničkog vijeća.

Ako su dva (ili više) kandidata dobila isti najveći broj glasova, za te se kandidate glasovanje ponavlja.

Glasovanje je pravovaljano ako mu je pristupila natpolovična većina članova Nastavničkog vijeća.

Primjerak zapisnika o izboru kandidata za člana Povjerenstva - predstavnika Nastavničkog vijeća dostavlja se Školskom odboru.

**Članak 9.**

**Iza članka 25.f dodaje se članak 25.g koji glasi:**

Osnivač Škole dužan je dostaviti Školskom odboru prijedlog jednog člana Povjerenstva - predstavnika dionika najkasnije 30 dana prije isteka mandata članova Povjerenstva.

Ravnatelj je dužan najkasnije prije 30 dana prije isteka mandata članova Povjerenstva sazvati sjednice i obavijestiti Vijeće roditelja o potrebi izbora roditelja za predstavnika roditelja te Vijeće učenika o potrebi izbora učenika za predstavnika polaznika u Povjerenstvo.

**Članak 10.**

**Iza članka 25.g dodaje se članak 25.h koji glasi:**

Prijedlog kandidata za člana Povjerenstva - predstavnika roditelja utvrđuje se na sjednici Vijeća roditelja, a izbor se vrši javnim glasovanjem (dizanjem ruku).

Kandidata za člana Povjerenstva - predstavnika roditelja mogu predlagati svi nazočni na sjednici Vijeća roditelja.

Svaki roditelj može sam istaknuti svoju kandidaturu.

Kandidatom se smatra svaki roditelj koji je prihvatio kandidaturu ili je sam istaknuo svoju kandidaturu u skladu s prethodnim stavkom

Za člana Povjerenstva - predstavnika roditelja predlaže se najmanje jedan kandidat.

Ako je za člana Povjerenstva - predstavnika roditelja predložen jedan kandidat, kandidat je izabran ako je dobio većinu glasova nazočnih članova Vijeća roditelja.

U slučaju da predloženi kandidat nije dobio potrebnu većinu glasova, predlaže se i glasuje o novome kandidatu.

Ako je za člana Povjerenstva - predstavnika roditelja predloženo više od jednog kandidata, izabran je kandidat koji je dobio najveći broj glasova nazočnih članova Vijeća roditelja.

Ako su dva (ili više) kandidata dobila isti najveći broj glasova, za te se kandidate glasovanje ponavlja.

Glasovanje je pravovaljano ako mu je pristupila natpolovična većina članova Vijeća roditelja.

Primjerak zapisnika o izboru kandidata za člana Povjerenstva - predstavnika roditelja dostavlja se Školskom odboru.

**Članak 11.**

**Iza članka 25.h dodaje se članak 25.i koji glasi:**

Prijedlog kandidata za člana Povjerenstva – predstavnika polaznika utvrđuje se na sjednici Vijeća učenika, a izbor se vrši javnim glasovanjem (dizanjem ruku).

Kandidata za člana Povjerenstva - predstavnika polaznika mogu predlagati svi nazočni na sjednici Vijeća učenika.

Polaznik može sam istaknuti svoju kandidaturu.

Kandidatom se smatra svaki polaznik koji je prihvatio kandidaturu ili je sam istaknuo svoju kandidaturu u skladu s prethodnim stavkom.

Za člana Povjerenstva – predstavnika polaznika predlaže se najmanje jedan kandidat.

6)Ako je za člana Povjerenstva - predstavnika polaznika predložen jedan kandidat, kandidat je izabran ako je dobio većinu glasova nazočnih članova Vijeća učenika.

U slučaju da predloženi kandidat nije dobio potrebnu većinu glasova, predlaže se i glasuje o novome kandidatu.

Ako je za člana Povjerenstva – predstavnika polaznika predloženo više od jednog kandidata, izabran je kandidat koji je dobio najveći broj glasova nazočnih članova Vijeća učenika.

Ako su dva ili više kandidata dobila isti najveći broj glasova, za te se kandidate glasovanje ponavlja.

Glasovanje je pravovaljano ako mu je pristupila natpolovična većina članova Vijeća učenika.

Primjerak zapisnika o izboru kandidata za člana Povjerenstva – predstavnika polaznika dostavlja se Školskom odboru.

**Članak 12.**

**Iza članka 25.i dodaje se članak 25.j koji glasi:**

Nakon što Školski odbor imenuje članove Povjerenstva, najkasnije u roku od 15 dana, saziva se konstituirajuća sjednica novoizabranog Povjerenstva.

Konstituirajuću sjednicu saziva i vodi ravnatelj, kao predsjednik Povjerenstva.

Dnevni red konstituirajuće sjednice sadrži:

* izvješće predsjedavatelja sjednice o imenovanim članovima Povjerenstva
* izbor zamjenika predsjednika Povjerenstva.

**Članak 13.**

**Iza članka 25.j dodaje se članak 25.k a koji glasi:**

U roku od 15 dana od dana konstituirajuće sjednice Povjerenstva, ravnatelj Škole, u pravilu uvažavajući dostavljene zapisnike s prijedlogom Nastavničkog vijeća, imenuje Tim za samovrednovanje.

**Članak 14.**

 **Iza članka 25.k dodaje se članak 25.l glasi:**

Mandat članova Povjerenstva traje 3 (tri) godine, a teče od dana konstituiranja.

Članu Povjerenstva iz reda roditelja mandat prestaje najkasnije u roku od 60 dana od dana kada je prestalo školovanje učenika u Školi.

Članovi Povjerenstva mogu biti ponovno imenovani.

**Članak 15.**

**Iza članka 25.l dodaje se članak 25.m koji glasi:**

Predsjednik Povjerenstva je ravnatelj Škole.

Mandat predsjednika i zamjenika predsjednika Povjerenstva traje 3 (tri) godine.

Zamjenik predsjednika Povjerenstva bira se na 3 (tri) godine.

O kandidatima za zamjenika predsjednika Povjerenstva članovi Povjerenstva glasuju javno.

Za zamjenika predsjednika Povjerenstva može biti imenovan svaki član Povjerenstva.

Kandidate za zamjenika predsjednika Povjerenstva mogu predlagati svi članovi Povjerenstva nazočni na sjednici.

Svaki član Povjerenstva može sam istaknuti svoju kandidaturu.

Kandidatom se smatra svaki član Povjerenstva koji je prihvatio kandidaturu iii je sam istaknuo svoju kandidaturu u skladu s prethodnim stavkom.

Za zamjenika predsjednika Povjerenstva predlaže se najmanje jedan kandidat.

Ako je za zamjenika predsjednika Povjerenstva predložen jedan kandidat, kandidat je izabran ako je dobio većinu glasova nazočnih članova Povjerenstva.

U slučaju da predloženi kandidat nije dobio potrebnu većinu glasova, predlaže se i glasuje se o novome kandidatu.

Ako je za zamjenika predsjednika Povjerenstva predloženo više od jednog kandidata, izabran je kandidat koji je dobio najveći broj glasova nazočnih članova Povjerenstva.

Ako su dva kandidata dobila isti najveći broj glasova, za te se kandidate glasovanje ponavlja.

Glasovanje je pravovaljano ako mu je pristupila natpolovična većina članova Povjerenstva.

**Članak 16.**

**Iza članka 25.m dodaje se članak 25.n koji glasi:**

Predsjednik Povjerenstva:

* saziva sjednice Povjerenstva,
* utvrđuje prijedlog dnevnog reda sjednice,
* razmatra materijale za sjednicu,
* vodi sjednice Povjerenstva,
* određuje koji će član Povjerenstva voditi zapisnik na sjednici,
* vodi računa da se sjednice održavaju u skladu sa zakonskim odredbama, te odredbama općih akata,
* izvješćuje Agenciju o provedenom procesu samovrednovanja,
* skrbi o održavanju reda na sjednici te obavlja druge radnje i poslove koje utvrdi Agencija.

Sjednicu Povjerenstva saziva i vodi ravnatelj kao predsjednik, a u slučaju njegove spriječenosti zamjenik predsjednika.

**Članak 17.**

**Iza članka 25.n dodaje se članak 25.o koji glasi:**

Ako pojedinom članu Povjerenstva prijevremeno prestane mandat, provode se dopunski izbori.

Dopunski izbori provode se u roku od 15 dana od dana nastupa okolnosti iz stavka 1. ovog članka.

Mandat člana Povjerenstva izabranog na dopunskim izborima traje do isteka vremena na koje je bio izabran raniji član Povjerenstva.

Na dopunske izbore primjenjuju se odredbe ovog Statuta kojima je propisan način predlaganja, izbora i imenovanja članova Povjerenstva.

**Članak 18.**

**Iza članka 25.o dodaje se članak 25.p koji glasi:**

Članu Povjerenstva prestaje mandat i prije isteka vremena na koji je imenovan:

* ako sam zatraži razrješenje, odnosno podnese ostavku,
* ako ne dolazi na sjednice Povjerenstva ili svojim radom i ponašanjem nanosi štetu Školi,
* ako članu koji je predstavnik Nastavničkog vijeća prestane radni odnos u Školi,
* ako djetetu člana koji je predstavnik roditelja prestane status učenika Škole,
* ako privremeno ili trajno ne može izvršavati obveze člana,
* ako zbog nastanka razloga iz posebnih propisa član koji je predstavnik - Nastavničkog vijeća više ne može obavljati poslove nastavnika i stručnog suradnika,
* ako tijelo koje ga je predložilo u Povjerenstvo nije zadovoljno njegovim radom u Povjerenstvu,

Prijedlog za razrješenje člana Povjerenstva pokreće Povjerenstvo ili tijelo koje ga je izabralo za kandidata za člana Povjerenstva, a o razrješenju odlučuje Školski odbor.

**Članak 19.**

**Iza članka 25.p dodaje se članak 25.r koji glasi:**

Povjerenstvo može biti raspušteno i prije isteka mandata ako ne obavlja poslove iz svog djelokruga u skladu sa Zakonom, posebnim propisom ili ovim Statutom ili ako te poslove obavlja na način koji ne omogućuje redovito poslovanje i obavljanje djelatnosti Škole.

Odluku o raspuštanju Povjerenstva iz razloga iz stavka 1. ovog članka donosi Školski odbor u primjerenom roku.

**Članak 20.**

**Iza članka 25.rdodaje se članak 25.s koji glasi:**

Član Povjerenstva koji je razriješen prije isteka mandata, ako je utvrđeno da ne ispunjava obveze utvrđene Zakonom ili ovim Statutom, ne može ponovno biti imenovan za člana istog Povjerenstva.

Ako je Povjerenstvo raspušteno iz razloga što nije obavljalo poslove iz svojeg djelokruga u skladu sa zakonom ili ovim Statutom ili je te poslove obavljalo na način koji ne omogućuje redovito poslovanje i obavljanje djelatnosti Škole, članovi raspuštenog Povjerenstva ne mogu biti ponovno imenovani za članove Povjerenstva koje se imenuje nakon raspuštanja prethodnog.

**Članak 21.**

**Iza članka 25.s dodaje se članak 25.š koji glasi:**

Članovi Povjerenstva o svim pitanjima iz djelokruga rada odlučuju na sjednici većinom glasova prisutnih članova Povjerenstva.

**Članak 22.**

**Iza članka 25.š dodaje se članak 25.t koji glasi:**

O radu sjednice Povjerenstva vodi se zapisnik u pisanom obliku.

Zapisnik vodi član Povjerenstva kojeg odredi predsjednik Povjerenstva odnosno zamjenik predsjednika Povjerenstva u slučaju odsutnosti predsjednika Povjerenstva.

**Članak 23.**

**U članku 43. dodaju se dvije alineja iza alineje 5. koje glase:**

- do 31. srpnja usvaja prijedlog polugodišnjeg izvještaja o izvršenju financijskog plana za proteklo razdoblje

- do 31. ožujka usvaja prijedlog godišnjeg izvještaja o izvršenju financijskog plana za proteklo razdoblje

**U članku 43. alineja 14. mijenja se i glasi:**

- odlučuje o raspolaganju i stjecanju imovine, osim nekretnina, te investicijskim radovima čija je vrijednost od 2.650,00 EUR do 9.290,60 EUR.

**U članku 43. alineja 15. mijenja se i glasi:**

- odlučuje o raspolaganju i stjecanju imovine, osim nekretnina, te investicijskim radovima čija je vrijednost veća od 9.290,60 EUR, uz suglasnost nadležnog tijela Osnivača

**Članak 24.**

**U članku 51. iza stavka 2. dodaje se stavak 3. i 4. koji glase:**

Neposredan uvid u rad Školskog odbora prisustvovanjem na sjednici odobrava se jedino uz prethodni pisani zahtjev.

Neposredan uvid u rad Školskog odbora ne može se ostvariti kada se raspravlja o pitanjima o kojima se po zakonu javnost mora isključiti odnosno ako se radi o informacijama za koje postoje ograničenja prava na pristup prema odredbama Zakona o pravu na pristup informacijama.

**Članak 25.**

**Članak 112. mijenja se i glasi:**

Škola provodi postupak priznavanja razdoblja srednjoškolskog obrazovanja provedenog u inozemstvu u svrhu nastavka srednjoškolskog obrazovanja - za osobe koje se započele srednjoškolsko obrazovanje u inozemstvu, a nisu stekle inozemnu obrazovnu kvalifikaciju.

Postupak priznavanja pokreće se na pisani zahtjev roditelja, skrbnika, zakonskog zastupnika ili učenika, a vodi se na temelju isprava, drugih dokaza i podataka o dosadašnjem razdoblju srednjoškolskog obrazovanja osobe u inozemstvu.

Zahtjev za priznavanje mora sadržavati:

* 1. Odgovarajuću ispravu kojom se dokazuje trajanje razdoblja srednjoškolskog obrazovanja provedenog u inozemstvu u izvorniku,
	2. Ovjereni prijevod isprave iz prethodnog podstavka,
	3. Ispravu o državljanstvu, osim u slučaju apatrida ili osoba bez državljanstva,
	4. Presliku osobne iskaznice, putne isprave ili drugog odgovarajućeg dokumenta kojim se može utvrditi identitet osobe za koju se zahtjev podnosi.

U postupku iz stavka 1. ovog članka, Škola može zatražiti pomoć i savjet Agencije za strukovno obrazovanje i obrazovanje odraslih.

**Članak 26.**

**Članak 113. mijenja se i glasi:**

O zahtjevu iz članka 112. stavka 2. Statuta odlučuje Nastavničko vijeće rješenjem u roku od 30 dana od dana njegova podnošenja.

Rješenjem iz stavka 1. ovog članka, Nastavničko vijeće može zahtjev priznati ili odbiti.

Ako se rješenjem iz stavka 2. priznaje razdoblje srednjoškolskog obrazovanja provedeno u inozemstvu, istim rješenjem odobriti će se nastavak obrazovanja u Školi i upis u odgovarajući razred.

Rješenjem iz stavka 3. ovog članka Nastavničko vijeće može, uz priznavanje razdoblja srednjoškolskog obrazovanja provedenog u inozemstvu, utvrditi i obvezu polaganja razlikovnih ispita, ukoliko je isto potrebno.

Protiv rješenja iz stavka 1. ovog članka, žalba nije dopuštena, ali se može pokrenuti upravni spor.

**Članak 27.**

**Članak 184. mijenja se i glasi:**

Pored statuta Škola ima ove opće akte:

* pravilnik o radu
* pravilnik o zaštiti na radu
* pravilnik o zaštiti od požara
* pravilnik o radu školske knjižnice
* pravilnik o unutarnjem ustrojstvu i sistematizaciji radnih mjesta
* pravilnik o postupku zapošljavanja te procjeni i vrednovanju kandidata za zapošljavanje
* pravila za upravljanje dokumentarnim gradivom
* pravilnik o kućnom redu
* etički kodeks neposrednih nositelja odgojno-obrazovne djelatnosti
* poslovnik o radu školskih vijeća
* poslovnik o radu školskoga prosudbenog odbora i povjerenstava za obranu završnoga rada

KLASA: 007-01/23-01/1

URBROJ: 2137-53-23-1

Križevci, 21.6.2023. godine

Predsjednica Školskog odbora:

 Nataša Mikinac. prof.

Na ove Izmjene i dopune Statuta osnivač škole Koprivničko-križevačka županija dala je suglasnost (KLASA: 602-03/23-01/17, URBROJ: 2137—07/04-23-4) od 29. lipnja 2023. godine.

Utvrđuje se da su ove Izmjene i dopune Statuta objavljene na oglasnoj ploči Škole dana 11. srpnja 2023.g. te da stupaju na snagu dana 19. srpnja 2023. godine.

Ravnatelj:

Toni Svoboda, prof.